# Myoporeae

Myoporeae és una tribu de la família de les escrofulariàcies (Scrophulariaceae), són arbusts o arbrets.

## Taxonomia

Des que l'antiga família de les mioporàcies (Myoporaceae) va ser suprimida en integra-se dins les escrofulariàcies en forma de tribu, la seva composició ha anat canviant i ha hagut diferents canvis a mesura que s'han fet estudis filogenètics, des dels set gèneres Bontia, Calamphoreus, Diocirea, Eremophila, Glycocystis, Myoporum i Pentacoelium fins als quatre actuals, després que Calamphoreus i Diocirea s'integressin dins Eremophila i Pentacoelium dins Myoporum.

### Gèneres

Actualment es reconeixen els següents gèneres dins d'aquesta tribu:
* Bontia L.
* Eremophila R.Br.
* Glycocystis Chinnock
* Myoporum Banks & Sol. ex G.Forst.
Bontia i Glycocystis són gèneres monotípics, mentre que Eremophila agrupa més de 240 espècies i Myoporum més de 30.

## Història taxonòmica

En sistemes antics de classificació de plantes com ara el sistema Cronquist, que fou molt popular, es reconeixia la família de les mioporàcies dins de l'ordre de les Scrophulariales però amb una circumscripció diferent de l'actual tribu Myoporeae. A la versió del 1997 del sistema Takhtadjan també es reconeixia la família de les mioporàcies, dins de l'ordre de les Scrophulariales, que feia part del superordre Lamianae, amb una circumscripció diferent a la del sistema Cronquist i a la de l'actual Myoporeae.
El primer sistema APG (1998) va reconèixer la família de les mioporàcies i la va situar dins de l'ordre de les lamials (Lamiales). A la segona versió, APG II, (2003) les mioporàcies van desaparèixer com a família i els seus membres van passar a la família de les escrofulariàcies, dins d'aquesta família es reconeix la tribu Myoporeae.

## Referències

* ↑ «SCROPHULARIACEAE Jussieu» (en anglès). Angiosperm Phylogeny Website, version 14, 01-07-2017. [Consulta: 29 setembre 2023].
* ↑ Fowler et alii, 2021, p. 570.
* ↑ Fowler et alii, 2021, p. 582.
* ↑ «Eremophila» (en anglès). Plants of the World Online. Royal Botanic Gardens. Kew. [Consulta: 29 setembre 2023].
* ↑ «Bontia» (en anglès). Plants of the World Online. Royal Botanic Gardens. Kew. [Consulta: 29 setembre 2023].
* ↑ «Glycocystis» (en anglès). Plants of the World Online. Royal Botanic Gardens. Kew. [Consulta: 29 setembre 2023].
* ↑ «Myoporum» (en anglès). Plants of the World Online. Royal Botanic Gardens. Kew. [Consulta: 29 setembre 2023].
* ↑ Cronquist, 1981, p. XVII.
* ↑ Cronquist, 1981, p. 955-957.
* ↑ Takhtajan, 1997, p. 17.
* ↑ Takhtajan, 1997, p. 459.
* ↑ The Angiosperm Phylogeny Group, 1998, p. 542.
* ↑ Bremer et alii., 2003, p. 399, 410.

## Bibliografia

* Fowler, Rachael M.; Murphy, Daniel John; Mclay, Todd; Buirchell, Bevan «Molecular phylogeny of tribe Myoporeae (Scrophulariaceae) using nuclear ribosomal DNA: Generic relationships and evidence for major clades» (en anglès). Taxon, vol. 70, núm. 3, 4-2021, pàg. 570-588. DOI: 10.1002/tax.12495.
* The Angiosperm Phylogeny Group «An Ordinal Classification for the Families of Flowering Plants.». Annals of the Missouri Botanical Garden, vol. 85, n. 4, 1998, pàg. 531-552. DOI: 10.2307/2992015.
* Bremer, Birgitta; Bremer, Kåre; Chase, Mark W.; Reveal, James L.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG II». Botanical Journal of the Linnean Society, vol. 141, n. 4, 28-03-2003, pàg. 399-436.
* Cronquist, Arthur. An integrated system of classification of flowering plants (en anglès). Nova York: Columbia UNiversity Press, 1981. ISBN 0-231-03880-1.
* Takhtajan, Armen Leonovich. Diversity and Classification of Flowering Plants (en anglès). Nova York: Columbia Univertity Press, 1997. ISBN 0-231-10098-1.